### 3.     Orientering om digitalisering af arbejdsgange med videre inden for glatførebekæmpelsen

**Åbent**

Sagsnr.: 326-2020-1419        J.nr.: 05.07.02           Dokumentnr.:
326-2020-10226

**Sagstype**

Orientering.

**Resume og sagens baggrund**

I 2019 blev der gennemført en øget digitalisering af den
måde, hvorpå glatførebekæmpelsen styres i Kalundborg Kommune. Dette har givet
mere optimale arbejdsgange og en forbedret dokumentation på området. Der gives
på mødet en orientering om den nye digitale løsning.

**Indstillinger**

Chefen for Vej, Ejendom og Affald indstiller, at
orienteringen tages til efterretning.

**Behandling**

Teknik- og Miljøudvalget.

**Sagsfremstilling**

I 2019 indkøbte og indkørte det tekniske område det digitale
administrationssystem ”Tammy Andresen”, som har givet mere præcise og smidige
arbejdsgange i forbindelse med glatførebekæmpelsen.

Systemet har blandt andet givet en forenkling i relation til
udkald, tilbagemeldinger på udkald, dokumentation af kørte ruter, samt en
sikker og effektiv afregning.

Der gives på mødet en orientering om de nye optimeringer,
som vi opnår med Tammy Andresen.

Økonomi og fremtidige udbud med videre i relation til
glatførebekæmpelsen

Der er afsat et driftsbudget på 11,2 mio. kr. årligt til
glatførebekæmpelse, og henholdsvis merforbrug og mindreforbrug udlignes i de
likvide aktiver. Teknik- og Miljøudvalgets samlede driftsbudget påvirkes derfor
ikke umiddelbart af de eventuelle økonomiske udsving, der er på området over
årene. I 2019 lå driftsbudgettet på 11,1 mio. kr., og det samlede forbrug på
glatførebekæmpelsen på lå på cirka 6,7 mio. kr.

Når perioder med frostvejr afløses af perioder med meget
nedbør i form af regn, vil der imidlertid være andre udgifter. De meget våde
vintre bevirker, at vejbelægningen, rabatter og vejafvandingssystemet bliver
meget udfordret. Dette bevirker, at en stadig større del af driftsbudgettet må
gå til vedligeholdelse og afhjælpning af skader som følge af meget regn.

Meget regn og eventuelt opstigende grundvand kan for
eksempel påvirke og forringe vejkassen og vejenes bæreevne, og derved ses en
generel reduktion i vejkapitalen. I de seneste år med sparsom frost og meget
regn har der herudover været ekstra udgifter til sikring af vejbelægning ved
reparation af huller samt flere større sager om vejafvanding.

I 2017 blev glatførebekæmpelsen udbudt, og der var på
baggrund af de opnåede priser en forventning om øgede udgifter på området.
Beregningerne viste, at udgifterne til en gennemsnitsvinter ville stige med 3,7
mio. kr. Udvalget besluttede imidlertid på sit møde den 7. september 2017 at
fastholde det afsatte budget og at se tiden an. De seneste år har vi ikke haft
gennemsnitsvintre og udgifterne til glatførebekæmpelsen har derfor ligget
forholdsvist lavt.

I hele 2019 og i første del af 2020 var der ingen udkald til
fjernelse af sne.

I efteråret 2020 påbegyndes forberedelsen af et nyt udbud
for en fireårig periode fra vinteren [adresse]. Der vil i den
forbindelse skulle ses på henholdsvis fordeling af ruter, principper for
udkald, kontraktform med videre.

I forbindelse med det nye udbud af vintertjenesten, skal der
også igangsættes et nyt udbud af rammeaftalen om levering af vejsalt, da den
nuværende aftale har en slutdato den 30. april 2021.

Der vil også skulle ses på en eventuel revidering af det
nuværende ”Regulativ om Vintervedligeholdelse og Renholdelse af veje, stier og
pladser” med tilhørende bilag. Dette skyldes blandt andet, at der siden 2017 er
kommet flere nye veje og stier, som også skal tilføjes bilaget med listen over
kommuneveje, der administreres af Kommunalbestyrelsen.

På baggrund af det nye udbud kan der endvidere være behov
for at se på det fremadrettede budget til glatførebekæmpelsen.

**Økonomiske konsekvenser**

Ingen økonomiske konsekvenser.